[Foto’s] Tientalle sterf ná oorstromings in Sri LankaMense sukkel deur vloedwaters in ŉ straat in Sri Lanka. (AP Foto/Eranga Jayawardena) Nooddiens- en reddingswerkers in Sri Lanka soek steeds na oorlewendes nadat oorstromings en modderstortings reeds die lewe van tientalle mense geëis het. Meer as 430 000 mense is deur die oorstromings geraak en nagenoeg 339 kampe is opgerig waar meer as 100 000 mense gehuisves word. Meer as 150 mense is dood en meer as 100 mense word steeds gesoek. Dit is die ergste ramp sedert ŉ tropiese sikloon in 2003 waartydens 260 mense hulle lewe verloor het. Nog reën word Maandag verwag en duisende mense is reeds weggeneem en na veiligheid gebring.